פצועים בראש

פצועים בראש היא סדרת טלוויזיה ישראלית מסוגת דרמת מתח פרי יצירתם של גיא עמיר וחנן סביון. הסדרה שודרה החל מ-12 ביוני 2013 ועד לסיומה ב-17 במרץ 2016 במשך 2 עונות ו-17 פרקים בחברת HOT. יוצרי הסדרה הם גם השחקנים הראשיים בסדרה. הסדרה עוקבת אחרי קורות שני חברים יוצאי יחידה מובחרת, יקי וסער, אשר מגיעים מרקעים שונים. אירוע משמעותי בעברם מעלה אותם על מסלול התנגשות מסוכן. הסדרה מציגה את הפשטות והבנאליות בה מתפתחים סכסוכים לכדי אירועי אלימות ופשע, ואת ההתנגשות בין לקיחת החוק בידיים ונקמה עצמאית בפושעים, לבין עשיית הצדק בדרכים החוקיות שלעיתים מתגלות כאיטיות ובלתי יעילות.

ישנו "אזכור נסתר" לסדרה הזאת בסדרה קודמת של הזוג, "עספור". בפרק השני של העונה השנייה בסדרה "עספור" חנן מכנה קבוצת מתאגרפים "פצועים בראש", וגיא שואל אותו מה זה פצועים בראש.

ב-2013 נמכרה הסדרה למפיק ההוליוודי ג'רי ברוקהיימר.

עלילה 
הסדרה מגוללת את קורותיהם של שני חברים - יעקוב ('יקי') משעלי, וסער שיף, אשר שירתו ביחד כלוחמים ביחידת דובדבן שהסתכסכו לאחר שחברתו של יקי עזבה אותו לטובת סער. חמש שנים לאחר מכן, בשנת 2013, יקי, בלש משטרה במחוז דרום, נאלץ לעבור לעבוד במשטרת תל אביב, לאחר שירה למוות ביצחקי, מפקדו במשטרה שהפך למושחת. לעומתו, ייסד סער ארגון מסתורי הפועל מחוץ לחוק. הארגון לקח על עצמו להיאבק בחוסר צדק, וסער משמש כמתנקש בשירותו. חברי הארגון סבלו כולם מתוצאות של פשעים חמורים ונוכחו באוזלת היד של הרשויות, ולכן החליטו לקחת את החוק לידיהם.

עונה ראשונה

במהלך הסדרה מתברר שנטלי, חברתו של יקי שעזבה אותו לטובת סער, נרצחה במסעדה שהיא וסער עמדו לפתוח לאחר ויכוח נוקב עם סער. יקי, שמוצא קשר בין הרצח הזה לרצח אחר שנחשד בו סער, מחליט לגלות את האמת שמאחורי מקרי הרצח ולגרום לרוצח לשלם על מעשיו גם אם זהו סער.

עונה שנייה

יקי מגלה את האמת על חבורתו של סער, אך נמנע מלנקוט פעולה נגדם כשמתברר לו שאמו השתמשה פעם בשירותיהם. העונה מגלה מעגלי נקמה ולקיחת חוק לידיים ההולכים ומסתבכים, כאשר החבורה נחשדת בהריגת נקמה של נאנסת שהרגה את אחד האנסים, והופכת בעצמה מטרה לנקמה.

דמויות

דמויות ראשיות 
 סער שיף (גיא עמיר): חברו הטוב לשעבר של יקי, הסתכסכו כתוצאה מבחירתה של נטלי, חבר ומנהיג ארגון פשע מסתורי שהקים בעצמו אשר אחראי להרוג פושעים, בעיקר רוצחים, שהתחמקו מעונש על פשעם. מגיע ממשפחה אמידה של סוחרי נשק. הוא המוציא לפועל העיקרי של החבורה.מתנהג כמו משוגע אם מעצבנים אותו. בעונה 1 התחיל להרגיש משהו כלפי זוהר. בחור חזק, חסון, חמום מוח.
 יעקב 'יקי' משעלי (חנן סביון): חברו הטוב לשעבר של סער. לאחר שחרורו, התגייס למשטרה ועלה בסולם הדרגות, אך אינו זוכה לאהדה עקב הריגת שוטר. אביו נרצח ואמו נפצעה במהלך שוד בחנות שניהלו. הוא מתגורר עם אמו, שנותרה מרותקת לכיסא גלגלים בעקבות הפציעה, ומטפל בה. במהלך הסדרה מתגלה לו שאמו ביקשה וקיבלה את עזרת ארגונו של סער במציאת רוצח אביו ונקמה בו, ולכן נמנע מלנקוט פעולה נגד סער וחבורתו. דוגל בעשיית צדק בצורה המקובלת והחוקית של עבודה משטרתית, אך לבסוף לוקח אף הוא את החוק לידיו ומבצע רצח נקמה. חברתו לעבודה נעמה מאוהבת בו. בחור רגוע, חשדן, וציני לעיתים רחוקות. בן זוגה לשעבר של נטלי.
  מרגלית פיינברג/זוהר פיין (אגם רודברג): חברה בארגון שהקים סער, ושכנה של יקי. כשאחיה הקטן מיקי השתחרר מהצבא, הביאה אותו לחגוג במועדון את מסיבת השחרור שלו. במועדון נדקר מיקי למוות על ידי בחור שהטריד את זוהר מינית. זוהר מאשימה את עצמה ברצח של מיקי ואף ניסתה לנקום את רצח אחיה, אך הרוצח גבר עליה והיא נפצעה. ניסתה להתאבד אך סער הציל אותה ולאחר מכן נקם את מות אחיה בשמה. במהלך הסדרה מנהלת קשר גם עם סער וגם עם יקי מה שגורם למתיחות רבה. בעונה השנייה מתגלה כי שמה המקורי הוא מרגלית פיינברג, והיא חרדית לשעבר מבני ברק שיצאה בשאלה. בהיותה נערה חרדית, נאנסה על ידי ידיד של אביה. מתיידדת עם גידי, אך לבסוף הופכת מטרה לנקמתו כשמתברר שהחבורה הרגה את אחותו. כמעט מתה בגלל גידי, אך לפי סיום העונה היא נחה בבית החולים. בחורה צעירה, יפה, נחמדה, ומתוחכמת.
 יובל פרנקו (תובל שפיר): נער הנחשב לצעיר ביותר בארגון, גאון מחשבים שהתעשר במהירות בשל פיתוחים טכנולוגיים שהמציא. מכהן כמנכ"ל והמייסד של החברה שלו "פרנקו טכנולוגיות". משמש כאיש הטכנולוגיה של החבורה התלויה ביכולותיו הטכנולוגיות כדי לאתר את הפושעים בהם ברצונה לנקום. אימו נרצחה לנגד עיניו במהלך שוד, ובמהלך הסדרה מגלה את זהותו של הרוצח ונוקם בו. בעונה השנייה הוא מותקף ונעלם בעת שהיה אמור לעזוב את ישראל. מתברר שנחטף על ידי גידי הזקוק ליכולותיו הטכנולוגיות. בן 18, חכם, רגוע וציני. הוא זוהר עם יחסים קרובים, כמו אח ואחות.מכונה כ"יובי" על ידי זוהר,נחטף בעונה השנייה על ידי גידי.
 אהוד תמיר (רמי דנון): האדם המבוגר ביותר בשורותיו של הארגון שסער הקים, שירת שנים ארוכות כחוקר בשב"כ. מתנהג כמו אבא לכל חברי הארגון. בתו נרצחה בדרום אמריקה במהלך טיול. בעונה השנייה נדקר ונפצע קשה בידי אלמוני, שלבסוף מתברר כגידי, בעת שניסה להתחקות אחרי רוצח בתו בעזרתו של יובל. בעלה של נורית. מאוד אוהב את ביתו ניצן שנרצחה.

דמויות משנה 
 שמעון (אריה צ'רנר) (עונה 1): חבר ועורך דין של הוריו של סער. מסתיר סוד אפל שמתגלה במהלך הסדרה ומשנה את הכל, נרצח בידי יקי בסוף העונה הראשונה.
 נעמה (רותם זיסמן-כהן): השותפה של יקי במשטרה, מאוהבת ביקי אך זה אינו מחזיר לה אהבה. בעונה השנייה הם מתקרבים. נרצחת בסיום העונה השנייה בידי גידי.
 נוהר שיף (דר זוזובסקי): אחותו הקטנה של סער. נערה מרדנית שאוהבת לבלות. נאנסת בידי דן בעזרת סם אונס.
 נטלי אפשטיין (ניצן לברטובסקי) (עונה 1): חברתו לשעבר של יקי, שלאחריו עברה לסער. נראית בעיקר בפלאשבקים. נרצחה ובמהלך הסדרה מהדהדת השאלה מי רצח אותה. בפרק האחרון של העונה הראשונה מתגלה שהרוצח הוא שמעון.
 ליאנה (תימור כהן) (עונה 1): מלצרית במועדון הלילה "פרגולה". התחברה עם יובל עד שנפרדו. נרצחה לאחר שבילתה לילה עם סער. יקי והמשטרה מיד חושדים בסער, משום שהירייה בליאנה נורתה באותו אקדח ובאותם קליעים מכלי הנשק שהרג את נטלי.
 גאולה משעלי (שושה גורן): אמו של יקי אשר נותרה מרותקת לכיסא גלגלים לאחר שנפצעה מירי באמצע שוד שבו נרצח בעלה, מתגוררת ביחד עם בנה. ליקי מתברר שהיא נעזרה בארגונו של סער כדי למצוא את רוצח בעלה, אביו של יקי, ולנקום בו.
 דוד משעלי (אברהם סלקטר): אבא של יקי נרצח במרכולתו ע"י שמשון.
ספי (משה אשכנזי) (עונה 1): בעל הפרגולה חבר של יקי וסער.
ג'ו (ערן שראל) (עונה 1) - איש עסקים אמריקאי מנסה להתחיל עם ענבר כהיא מסרבת הוא דורס אותה נהאג ע"י סער.
ענבר נעים (סיון מסט) (עונה 1) - ברמנית צעירה נרצחת ע"י ג'ו שסירבה לשכב איתו.
אריה נעים (אלי גורנשטיין) (עונה 1) -אביה של ענבר.
דודי לוגסי (ישראל אטיאס) (עונה 1) - עברין צעצוע אחיו של סימו נהרג ע"י יקי.
ציון מוקאשי (מוריס כהן) (עונה 1) - נרומן שדד ורצח זוג שיצאו ממסעדה עובד בשטיפת רכבים נרצח ע"י החבורה של סער.
זיווה שיף (אודיה קורן) (עונה 1): אמם של סער ונוהר. בעונה הראשונה מנסה לשכנע את סער להיכנס לחברה של אבא שלו.
 שאול שיף (רמי ברוך) (עונה 1): אביהם של סער ונוהר. חולה בסרטן הערמונית, מצבו הבריאותי לא טוב, ובעקבות כך רוצה שבנו סער ינהל במקומו את העסק המשפחתי של מסחר בנשק.
 זאביק (אמנון וולף) (עןנה 1) : העו"ד של סער.
 שמשון (חי דוידוב) (עונה 1) : עברין רצח את אבא של יקי נקמה על זה שהפיל אותם.
 שמוליק (ליאור רז): המפקד של יקי במשטרה. עובד עם נעמה והצמיד אותה לעבוד עם יקי. לא אוהב את יקי מהרגע הראשון וכועס עליו על כך שהרג את יצחקי, שוטר ואחד מחבריו הטובים. אך עם הזמן מתחיל לחבב את יקי עקב יכולותיו של יקי והגילוי בדבר היותו של יצחקי מושחת.
 מיקי פיין (אלון סנדלר) (עונה 1): אחיה של זוהר.
גידי הירש (לי בירן) (עונה 2): בחור חרדי שחזר בתשובה המתגורר בבני ברק, אביו נרצח בתחילת העונה השנייה, והחבורה מציעה לו את שירותיה, איש שיחות הנפש של זוהר שמספרת לו את כל מה שהיא עברה בילדותה. מתברר כי אחותו, רעות צבי, נאנסה בידי דן וחבריו, ולאחר שהרגה אחד מהם התאבדה לפני שסער בא לרצוח אותה. חושב שנרצחה בידי סער וחבורתו בהזמנת אביו של האנס ולא יודע כי היא התאבדה. כתוצאה מכך הוא נוקם גם בדן וחבריו, גם באביו של האנס שהזמין את הרצח, וגם בחבורתו של סער. נהרג על ידי יקי בסיום העונה השנייה, כנקמה על הריגתה של נעמה, בעונה השנייה מתברר שהוא זה שחטף את יובל.
מור (דניאל גל) (עונה 2): שכנה של סער המנהלת איתו רומן. כשטיילה בדרום אמריקה שלוש שנים קודם לכן התאהבה בבחור מקומי, ומתברר שכשניצן ניהלה איתו יחסים אף היא - רצחה אותה בהתקף זעם. נרצחה בסיום העונה השנייה על ידי סער כנקמה על רציחתה של ניצן.
דן בקר (גל לב) (עונה 2): אויבו של סער, בעל יאכטה עליה הוא נוהג לעשות מסיבות פרועות ולאנוס בחורות בעזרת סם אונס ולצלם את זה. אנס בצורה זו את רעות ואת נוהר. יום לאחר שאנס את נוהר הוא נרצח.
צחי קידר (בני אלדר) (עונה 2): חסר בית, סובל מהלם קרב, הואשם ברצח אחד מחבריו של דן - רצח שלא ביצע - וריצה שנה בכלא, שם ספג התעללות פיזית ונפשית קשה בידי האסירים ששהו עמו, והתנקם באחד מהם בכך שהרג אותו.
רעות צבי/הירש (חן אמסלם) (עונה 2): בחורה צעירה הייתה חברה של איתי וכאשר גילתה את סרטון הרצח של ניצן, צילמה אותו ורצתה ללכת למשטרה. אך לפני שמספיקה לעשות זאת, היא מגיעה ליאכטה של דן ,שם, היא מסוממת בידי דן וחבריו שלאחר מכן אונסים אותה ומותירים אותה עירומה, על ספסל על יד חוף הים ואף שולחים לה בטלפון את הסרטון המתאר את האונס, ומאיימים עליה שאם תגלה את דבר האונס, הסרטון יפורסם. מאז היא נחושה בדעתה להפיץ את הידיעה למשטרה. כשהיא נתקלת באחד מאונסיה היא הורגת אותו, ומתאבדת לפני שסער בא לרצוח אותה בהזמנת אביו של אופק הבחור שרצחה. מתברר שהיא אחותו של גידי הנחוש לנקום את אונסה ואת מותה.
חואקין (אדריאנו חאובל) (עונה 2): בחור דרום אמריקאי אותו ניצן הכירה בטיול, ניהלה איתו יחסים בעת שניהל רומן עם מור. כולם בטוחים שהוא זה שרצח את ניצן אך בסוף התברר שמור היא זאת שרצחה אותה.
ניצן תמיר (גאיה שליטא כץ) (עונה 2): בתו של אהוד שנרצחה על ידי מור בטיול לדרום אמריקה שלוש שנים לפני ההתרחשויות בעונה השנייה.
נורית תמיר (רובי פורת-שובל) (עונה 2): אשתו של אהוד ואמה של ניצן.
איתי עזרא (יותם קושניר) (עונה 2): ידיד של דן וחבר של רעות. טייל עם רעות בדרום אמריקה והופיע בסרטון בו נראתה ניצן נרצחת. כאשר אהוד הגיע לביתו נדקר, ולאחר כמה פרקים מתגלה איתי עצמו מת. מתברר שנהרג על ידי דן בשוגג בעת מריבה, כשמתגלה לו שדן אנס את רעות בעזרת סם האונס.

הפקה 
הסדרה רשמה הישג ל-HOT כאשר נמכרה ב-31 באוקטובר 2013 למפיק העל ג'רי ברוקהיימר והיא תשודר ברשת הכבלים האמריקאית Cinemax - רשת האחות של HBO. לאחר סיום כתיבת העונה השנייה, אישרה HOT עונה שלישית לסדרה אך ביטלה אותה לאחר שיוצרי הסדרה עזבו את סוכנות ADD שמפיקה את הסדרה. הדבר נודע חודשיים לאחר תחילת צילומי העונה השנייה. צילומי העונה השנייה הסתיימו ביולי 2015. העונה השנייה צולמה בתל אביב ובבני ברק.

קישורים חיצוניים 

 "פצועים בראש" באתר הוט
 דף הסדרה הרשמי באתר פייסבוק
 הפרופיל הרשמי באינסטגרם
 משה בנימין, פצועים בראש: אחרי גולללסטאר ADD תפיק ל-HOT דרמת מתח של יוצרי עספור, באתר אייס, 8 בינואר 2013
ביקורות:

הערות שוליים 

סדרות טלוויזיה ישראליות שעלו לשידור בשנות ה-2010
סדרות דרמה המשכיות: ישראליות
סדרות מתח ישראליות
הוט 3